Diari Oficial de la Generalitat Valenciana


Sumari del DOGV 4363, del 23-10-2002 (2002/10931)

RESOLUCIÓ de 30 de setembre de 2002, de la Direcció General d'Ordenació i Innovació Educativa i Política Lingüística, per la qual s'autoritza amb caràcter definitiu el funcionament del programa d'adaptació curricular en grup en centres docents que impartixen Educació Secundària Obligatòria, durant el curs acadèmic 2002-2003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4363

Data del DOGV
:   23-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10772


Data del document
:   30-09-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * València
    * Alacant
    * Castelló de la Plana
    * centre d'ensenyament
    * ensenyament secundari

RESOLUCIÓ de 30 de setembre de 2002, de la Direcció General d'Ordenació i Innovació Educativa i Política Lingüística, per la qual s'autoritza amb caràcter definitiu el funcionament del programa d'adaptació curricular en grup en centres docents que impartixen Educació Secundària Obligatòria, durant el curs acadèmic 2002-2003. [2002/10065]
  
Una de les mesures que contempla l'Orde de 18 de juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29 de juny), és l'adaptació curricular en grup.
  
L'apartat quaranta-un d'esta orde atribuix a la Direcció General d'Ordenació i Innovació Educativa i Política Lingüística la facultat d'autoritzar el funcionament en els centres docents del programa d'adaptació curricular en grup.
  
El punt 3 de l'apartat quaranta-un de l'esmentada Orde de 18 de juny establix que, una vegada supervisats per la Inspecció d'Educació els requisits que han de reunir els centres per a la posada en funcionament del programa d'adaptació curricular en grup, les corresponents Direccions Territorials de Cultura i Educació remetran a la Direcció General d'Ordenació i Innovació Educativa i Política Lingüística proposta d'autorització definitiva.
  
En conseqüència, vistes les sol·licituds presentades i les propostes de les Direccions Territorials, resolc:
  
Primer
  
Autoritzar amb caràcter definitiu als centres docents que figuren en l'annex d'esta resolució el funcionament del programa d'adaptació curricular en grup durant el curs acadèmic 2002-2003.
  
Segon
  
Segons disposa l'apartat trenta-sis, punt 2, de la citada Orde de 18 de juny de 1999, la direcció del centre podrà autoritzar la incorporació al programa de nous alumnes, al llarg del primer trimestre del curs, en les condicions que s'especifiquen.
  
Tercer
  
El desenrotllament del programa d'adaptació curricular en grup s'atindrà a les condicions establides en l'Orde de 18 de juny de 1999, de la Conselleria d'Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29 de juny).